ลงทะเบียนเป็นผู้ค้าสลากคึกครึ่งวันยอดพุ่ง 2 หมื่น
ประชาชนลงทะเบียนเป็นผู้ค้าสลากคึกคัก ครึ่งวันแรกยอดทะลุ 2 หมื่นรายทั่วประเทศ
15 ก.ย. 2558

ประชาชนลงทะเบียนเป็นผู้ค้าสลากคึกคัก ครึ่งวันแรกยอดทะลุ 2 หมื่นรายทั่วประเทศ 
เมื่อวันที่ 15 ก.ย. บรรยายกาศการเปิดรับลงทะเบียนในโครงการสั่งซื้อ-สั่งจองล่วงหน้าสลากวันแรก ที่บริเวณโถงของสาขาธนาคารกรุงไทยของสำนักงานสลากกินแบ่งรัฐบาลวันนี้มีประชานแห่เดินทางเข้ามาติดต่อขอลงทะเบียนสลากหลายพันราย โดยมียอดขอลงทะเบียนเป็นผู้ค้าสลากรายย่อยในช่วงครึ่งวันแรกจากทั่วประเทศมากว่า 2.7 หมื่นรายแล้งว แยกเป็นการเดินทางเข้ามาลงทะเบียนผ่านสาขาธนาคากรุงไทยกว่า 1,200 สาขาทั่วประเทศ จำนวนกว่า 2 หมื่นราย และใช้วิธีการลงทะเบียนผ่านเว๊บไซด์สำนักงานสลาก   www.glo.or.th มีจำนวนมากกว่า 6,500 ราย 
นายทรงพล  ชีวะปัญญาโรจน์  รองกรรมการผู้จัดการใหญ่   ธนาคารกรุงไทย  ที่ได้ร่วมสังเกตุการณ์ที่สำนักงานสลาก กล่าวว่า มีคนมาขอลงทะเบียนเกิดกว่าที่คาดหมายไว้มาก แต่ระบบสามารถรองรับได้ไม่มีปัญหาเพราะเป็นเพียงการลงทะเบียนใช้เวลาในการกรอกข้อมูลไม่ถึง 5 นาที 
พ.ท.หนุน ศันสนาคม คณะกรรมการสลาก ในฐานะประธานคณะกรรมการบริการจัดการสลาก กล่าวภายหลังการสังเกตุการณ์ว่า สำนักงานสลาก มีความพร้อมในการพิมพ์สลาก หากยอดสั่งซื้อมีมากเกินกว่า 100 ล้านฉบับก็สามารถพิมพ์ได้ แต่ขอเตือนประชาชน และผู้ค้าสลากหน้าใหม่ อย่าเพิ่งเข้ามาแย่งซื้อสลากมากเกินความสามารถจำหน่าย เพราะสลากไม่ใช้สินค้าที่มีความจำเป็นต่อชีวิต หากขายไม่ออกจากกลายเป็นต้นทุน  และสำนักงานสลากไม่มีนโยบายรับซื้อสลากคืน  เบื้องต้นเชื่อว่าจะใช้เวลาราว 3 - 6 เดือน ในการทดสอบตลาดเพราะหากความต้องการซื้อและขายที่แท้จริง เพื่อนำไปสู่การกำหนดนโยบายระยะที่ 3 เพื่อแก้ปัญหาสลากเกินราคาต่อไปได้ 
นายนิกร ราชสีเมือง เป็นหนึ่งผู้ค้ารายย่อยที่มาลงทะเบียน กล่าวว่า เดินทางมาจากหนองบัวลำภู ดีใจที่สำนักงานสลาก เปิดโควต้าจำหน่ายให้รายย่อย ที่ผ่านมาต้องไปรับซื้อสลากจากยี่ปั๊วรายใหญ่ที่ขายเกินราคามานานกว่า 8 ปี ถือเป็นอาชีพเสริมจากการทำนา ซึ่งที่ผ่านมาได้ยื่นเอกสารเพื่อขอเป็นผู้ค้ารายย่อยกับสำนักงานสลากมาตลอดแต่ไม่ได้รับการจัดสรรโควต้า มาลงทะเบียนครั้งนี้ตั้งเป้าซื้อสลาก 5 เล่มเท่าเดิม เพราะมีทุนน้อย  หากขายสลากหมดจะทำให้มีรายได้ต่องวดที่ 4,800 บาท